Die agriparke wat nou voorkeur kry, is sluit ’n melkery in die distriksmunisipaliteit Chris Hani in Ncora in die Oos-Kaap in. In Mpumalanga word gekonsentreer op ’n varsproduktemark by Bosbokrand. By Springfontein in die Vrystaat sal die kernsentrum ’n abattoir vir die uitvoermark wees.
Dr. Aninka Claassens, senior navorser aan die departement publiekreg aan die Universiteit van Kaapstad, het onlangs in die Parlement gesê dat die departement ’n groot deel van sy begroting vir grondhervorming hertoewys aan projekte soos agriparke, pleks daarvan om dit aan te wend vir die aankoop van grond vir herverdeling.